**MEGÁLLAPODÁS**

a közúti közlekedési nyilvántartásba bejegyzett jármű üzembentartójának változásáról,

mely létrejött egyrészről a **Pécsi Többcélú Agglomerációs Társulás** (székhelye: 7621 Pécs, Széchenyi tér 1., költségvetési törzsszáma (PIR-azonosító): 587086000, adószáma: 15587086-1-02, képviseli Pfeffer József elnök) továbbiakban: **Társulás,**

másrészről **ÁLHUBÁL Állati Hulladék Begyűjtő és Átrakó Nonprofit Kft.** (székhelye: 7673 Kővágószőlős 0222/46 hrsz. adószáma:14361384-2-02, képviseli Keresztény Zsolt ügyvezető)továbbiakban: **Álhubál** közöttaz alábbi tárgyban és feltételek szerint:

**Előzmények:** Jelen megállapodást aláíró felek rögzítik, hogy a Társulás, előző nevén Pécsi Többcélú Kistérségi Társulás, a ”Többcélú Kistérségi Társulások 2004. évi Ösztönző Támogatása „ elnevezésű pályázaton elnyert forrásból – egészségügyi feladatellátás fejlesztése címén - egy Mitsubishi Pajero típusú gépjárművet biztosított Pécs Megyei Jogú Város Egyesített Egészségügyi Intézmények mint üzembentartó számára, melynek vezetője levélben a gépjármű használatáról és üzemben tartásáról lemondott.

1. A Társulás kizárólagos tulajdonát képezi a forgalmi rendszámú, Mitsubishi Pajero gyártmányú, JMBMNV64W5J000731 alvázszámú, 5 személyes gépjármű.

A járműhöz tartozó forgalmi engedély sorszáma: HH30650

A járműhöz tartozó törzskönyv sorszáma: 289319F

1. A Társulás jelen szerződés aláírásával az Álhubálnak üzemeltetésre adja az 1.) pontban leírt gépjárművet, egyidejűleg kijelenti, hogy a jármű per- és tehermentes, annak tulajdonjogával szabadon rendelkezik.
2. Szerződő felek rögzítik, hogy a jármű üzembentartója jelen okirat aláírásának időpontjában Pécs Megyei Jogú Város Egyesített Egészségügyi Intézmények, aki üzemeltetésről egyidejűleg lemond.
3. Szerződő felek megállapítják, hogy a gépjármű jelen okirat aláírásakor az Álhubál birtokában van, ezért külön birtokbaadásra nincs szükség. Az Álhubál a gépjármű műszaki állapotát ismeri, azt ebben az állapotban fogadja el.
4. Az Álhubál ezen okirat aláírásával kötelezettséget vállal arra, hogy a változást – annak a járműnyilvántartásban történő átvezetése céljából – 15 napon belül bejelenti, és a változás bejegyzésre irányuló kérelmet jelen magánokirat egy eredeti példányának csatolásával benyújtja az illetékes közlekedési igazgatósági hatósághoz.
5. Jelen okirat a közlekedési igazgatósági hatósági eljárásban történő felhasználás céljából, a közúti közlekedési nyilvántartásiról szóló 1999. évi LXXXIV. törvényben előírt bejelentési kötelezettség teljesítése érdekében, a közúti közlekedési nyilvántartásba bejegyzett jármű tulajdonjogának, illetve üzembentartó személyének változását igazoló teljes bizonyító erejű magánokiratnak a közlekedési igazgatási eljárásban történő felhasználhatóságához szükséges kötelező tartalmi elemekről szóló 304/2009. (XII. 22.) Korm. rendeletben meghatározottak szerint került elkészítésre.
6. Felek kijelentik, hogy ismerik a bejelentés nyilvántartásba történő bejegyzéshez fűződő joghatásokat, valamint a bejelentés elmaradásának, illetve bejelentési kötelezettség késedelmes teljesítésének jogkövetkezményeit,. Továbbá tisztában vannak azzal, hogy a teljes bizonyító erejű magánokirat tartalmi követelményeinek meg nem felelő magánokirat a közlekedési igazgatási eljárásban alkalmatlan a változás nyilvántartásba történő bejegyeztetésére.

Felek a jelen magánokiratot – annak áttanulmányozását és értelmezését követően, mint akaratukkal mindenben megegyezőt 2-2 eredeti példányban tanúk előtt jóváhagyólag aláírták.

Pécs, 2018. ………………..

…………………………………… …..………………………………

Pécsi Többcélú Agglomerációs Társulás Álhubál Nonprofit Kft.

Pfeffer József elnök Keresztény Zsolt ügyvezető

Előttünk, mint tanúk előtt:

1. Név:………………………………. 2. Név:………………………………

Lakcím:…………………………… Lakcím:……………………………